

**APLINKOS APSAUGOS AGENTŪROS DIREKTORIUS**

**ĮSAKYMAS**

**dėl APLINKOS APSAUGOS AGENTŪROS DIREKTORIAUS 2008 M. LIEPOS 10 D. ĮSAKYMO Nr. AV-112 „DĖL foninio aplinkos oro užterštumo duomenų naudojimo ūkinės veiklos poveikiui aplinkos orui įvertinti rekomendacijų patvirtinimo“ PAKEITIMO**

2014 m. spalio 28 d. Nr. AV-347

Vilnius

1. P a k e i č i u Aplinkos apsaugos agentūros direktoriaus 2008 m. liepos 10 d. įsakymą Nr. AV-112 „Dėl Foninio aplinkos oro užterštumo duomenų naudojimo ūkinės veiklos poveikiui aplinkos orui įvertinti rekomendacijų patvirtinimo“:

1.1. pakeičiu antraštę ir ją išdėstau taip:

„Dėl FONINIO APLINKOS ORO UŽTERŠTUMO DUOMENŲ IR METEOROLOGINIŲ DUOMENŲ NAUDOJIMO PLANUOJAMOS ŪKINĖS VEIKLOS POVEIKIUI APLINKOS ORUI ĮVERTINTI REKOMENDACIJŲ PATVIRTINIMO“

1.2. nurodytuoju įsakymu patvirtintose Foninio aplinkos oro užterštumo duomenų ir meteorologinių duomenų naudojimo planuojamos ūkinės veiklos poveikiui aplinkos orui įvertinti rekomendacijose:

1.2.1. pakeičiu 3.1 papunktį ir jį išdėstau taip:

„3.1. aplinkos oro kokybės tyrimo (toliau – OKT) stočių matavimų duomenis – vidutines metines teršalų koncentracijas – jeigu tokios stotys yra 2 kilometrų atstumu nuo planuojamos ar vykdomos ūkinės veiklos objekto, kurio poveikis aplinkos orui turi būti įvertintas;“;

1.2.2.. pakeičiu 3.2 papunktį ir jį išdėstau taip:

„3.2. indikatorinių aplinkos oro kokybės vertinimų, atliktų per pastaruosius penkerius metus, duomenis, jeigu nėra šių rekomendacijų 3.1 papunktyje nurodytų duomenų;“;

1.2.3. pakeičiu 3.3 papunktį ir jį išdėstau taip:

„3.3. modeliavimo būdu nustatytus vidutinius metinius aplinkos oro užterštumo duomenis, jeigu nėra šių rekomendacijų 3.1 ir 3.2 papunkčiuose nurodytų duomenų.“;

1.2.4. pakeičiu 3.4 papunktį ir jį išdėstau taip:

„3.4. apie ūkinės veiklos objektą, kurio poveikį aplinkos orui numatoma vertinti, visų iki 2 kilometrų atstumu esančių ūkinės veiklos objektų Aplinkos oro taršos šaltinių ir iš jų išmetamų teršalų inventorizacijos ataskaitų, parengtų vadovaujantis Aplinkos oro taršos šaltinių ir iš jų išmetamų teršalų inventorizacijos ir ataskaitų teikimo taisyklėmis, patvirtintomis Lietuvos Respublikos aplinkos ministro 2002 m. birželio 27 d. įsakymu Nr. 340 „Dėl Aplinkos oro taršos šaltinių ir iš jų išmetamų teršalų inventorizacijos ir ataskaitų teikimo taisyklių patvirtinimo“, duomenys, jeigu nėra šių rekomendacijų 3.1, 3.2 ir 3.3 papunkčiuose nurodytų duomenų. Papildomai, įskaitomos ir vidutinės metinės aplinkos oro teršalų kaimo foninių koncentracijų reikšmės.“;

1.2.5. pakeičiu 4 punktą ir jį išdėstau taip:

„4. Projektų rengėjai į planuojamos ar vykdomos ūkinės veiklos poveikiui aplinkos orui įvertinti skaičiavimus, be šių rekomendacijų 3 punkte nurodytų duomenų, privalo įtraukti apie ūkinės veiklos objektą, kurio poveikį aplinkos orui numatoma vertinti, visos iki 2 kilometrų atstumu planuojamos ūkinės veiklos, dėl kurios teisės aktų nustatyta tvarka priimtas teigiamas sprendimas dėl planuojamos ūkinės veiklos galimybių, poveikio aplinkai vertinimo dokumentuose (ataskaitose ar atrankos dokumentuose) pateiktus į aplinkos orą numatomų išmesti teršalų kiekio skaičiavimo duomenis ir kitus Aplinkos apsaugos agentūros turimus duomenis apie iki 2 kilometrų atstumu planuojamų ūkinės veiklos objektų numatomą išmesti teršalų kiekį.“;

1.2.6. pakeičiu 5 punktą ir jį išdėstau taip:

„5. Šių rekomendacijų 3.1-3.3 papunkčiuose nurodyti duomenys kartu su OKT stočių bei indikatorinių tyrimų vietų geografinėmis koordinatėmis ir/arba pašto adresais skelbiami Aplinkos apsaugos agentūros interneto svetainėje adresu http://gamta.lt.“;

1.2.7. pakeičiu 9 punktą ir jį išdėstau taip:

„9. Vykdomos ir planuojamos ūkinės veiklos poveikis aplinkos orui vertinamas taikant į aplinkos orą išmetamiems teršalams nustatytas ribines vertes, vadovaujantis Teršalų, kurių kiekis aplinkos ore ribojamas pagal Europos Sąjungos kriterijus, sąrašu ir Teršalų, kurių kiekis aplinkos ore ribojamas pagal nacionalinius kriterijus, sąrašu ir ribinėmis aplinkos oro užterštumo vertėmis, patvirtintais Lietuvos Respublikos aplinkos ministro ir Lietuvos Respublikos sveikatos apsaugos ministro 2000 m. spalio 30 d. įsakymu Nr. 471/582 „Dėl Teršalų, kurių kiekis aplinkos ore ribojamas pagal Europos Sąjungos kriterijus, sąrašo ir teršalų, kurių kiekis aplinkos ore ribojamas pagal nacionalinius kriterijus, sąrašo ir ribinių aplinkos oro užterštumo verčių patvirtinimo“ (toliau – Teršalų, kurių kiekis aplinkos ore ribojamas pagal Europos Sąjungos kriterijus, sąrašas; Teršalų, kurių kiekis aplinkos ore ribojamas pagal nacionalinius kriterijus, sąrašas), Aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normomis, patvirtintomis Lietuvos Respublikos aplinkos ministro ir Lietuvos Respublikos sveikatos apsaugos ministro 2001 m. gruodžio 11 d. įsakymu Nr. 591/640 „Dėl Aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normų patvirtinimo“, ir Aplinkos oro užterštumo arsenu, kadmiu, nikeliu ir benzo(a)pirenu siektinomis vertėmis, patvirtintomis Lietuvos Respublikos aplinkos ministro ir Lietuvos Respublikos sveikatos apsaugos ministro 2006 m. spalio 3 d. įsakymu Nr. D1-153/V-246 „Dėl Aplinkos oro užterštumo arsenu, kadmiu, nikeliu ir benzo(a)pirenu siektinų verčių patvirtinimo“.“;

1.2.8. pakeičiu 12 punktą ir jį išdėstau taip:

„12. Projektų rengėjai planuojamos ar vykdomos ūkinės veiklos poveikiui aplinkos orui įvertinti taikant teršalų sklaidos skaičiavimo modelius naudoja vietovės, kurioje vykdoma ar planuojama vykdyti ūkinė veikla, meteorologinius duomenis, pateiktus Lietuvos hidrometeorologijos tarnybos prie Aplinkos ministerijos. Teršalų skaičiavimo modeliui teikiami artimiausios vietovei meteorologinės stoties penkerių metų meteorologiniai duomenys. Jeigu penkerių metų meteorologinių duomenų nėra, turi būti naudojami mažiausiai vienerių metų duomenys. Projektų rengėjai turi pateikti Aplinkos apsaugos agentūrai dokumentą, patvirtinantį meteorologinių duomenų įsigijimą iš Lietuvos hidrometeorologijos tarnybos prie Aplinkos ministerijos, kartu su planuojamos ūkinės veiklos poveikio aplinkos orui vertinimo dokumentais.“;

1.2.9. pakeičiu 13 punktą ir jį išdėstau taip:

„13. Lietuvos hidrometeorologijos tarnybos prie Aplinkos ministerijos projektų rengėjams pagal sutartis pateikti vietovės meteorologiniai duomenys naudojami 5 (įskaitant įsigijimo) metus.“

2. N u s t a t a u, kad šis įsakymas įsigalioja 2015 m. sausio 1 d.

Direktorius Raimondas Sakalauskas